CELEX: 62017CA0107
Language: da
Date: 2018-07-25 00:00:00
Title: Sag C-107/17: Domstolens dom (Fjerde Afdeling) af 25. juli 2018 — UAB »Aviabaltika« mod BAB Ūkio bankas (anmodning om præjudiciel afgørelse fra Lietuvos Aukščiausiasis Teismas — Litauen) (Præjudiciel forelæggelse — direktiv 2002/47/EF — opfyldelse af aftaler om finansiel sikkerhedsstillelse — indledning af sikkerhedshaverens insolvensbehandling — indtrædelse af fyldestgørelsesgrund — den finansielle sikkerhed indgår i konkursboet — forpligtelse til først at søge opfyldelse af fordringerne i den finansielle sikkerhed)

17.9.2018   
            
            
               DA
            
            
               Den Europæiske Unions Tidende
            
            
               C 328/13
            
         
      Domstolens dom (Fjerde Afdeling) af 25. juli 2018 — UAB »Aviabaltika« mod BAB Ūkio bankas (anmodning om præjudiciel afgørelse fra Lietuvos Aukščiausiasis Teismas — Litauen)
      (Sag C-107/17) (1)
      
      ((Præjudiciel forelæggelse - direktiv 2002/47/EF - opfyldelse af aftaler om finansiel sikkerhedsstillelse - indledning af sikkerhedshaverens insolvensbehandling - indtrædelse af fyldestgørelsesgrund - den finansielle sikkerhed indgår i konkursboet - forpligtelse til først at søge opfyldelse af fordringerne i den finansielle sikkerhed))
      (2018/C 328/14)
      Processprog: litauisk
      
         Den forelæggende ret
      
      Lietuvos Aukščiausiasis Teismas
      
         Parter i hovedsagen
      
      
         Sagsøger:»Aviabaltika« UAB
      
         Sagsøgt:»Ūkio bankas«, AB, under likvidation
      
         Konklusion
      
      
                  1)
               
               
                  Artikel 4, stk. 5, i Europa-Parlamentets og Rådets direktiv 2002/47/EF af 6. juni 2002 om aftaler om finansiel sikkerhedsstillelse, som ændret ved Europa-Parlamentets og Rådets direktiv 2009/44/EU af 6. maj 2009, skal fortolkes således, at bestemmelsen pålægger medlemsstaterne en forpligtelse til at vedtage lovgivning, der gør det muligt for en sikkerhedshaver i henhold til en aftale om finansiel sikkerhedsstillelse i form af pantsætning at inddrive sin fordring, som er opstået ved manglende opfyldelse af de relevante finansielle forpligtelser, i denne sikkerhed, når fyldestgørelsesgrunden er indtrådt, efter at sikkerhedshaveren er taget under insolvensbehandling.
               
            
                  2)
               
               
                  Artikel 4, stk. 1 og 5, i direktiv 2002/47, som ændret ved direktiv 2009/44, skal fortolkes således, at bestemmelsen ikke pålægger en sikkerhedshaver i henhold til en aftale om finansiel sikkerhedsstillelse i form af pantsætning en forpligtelse til først at søge fyldestgørelse af sin fordring, som er opstået ved manglende opfyldelse af de i denne aftale relevante finansielle forpligtelser, i denne sikkerhed.
               
            
         (1)  EUT C 161 af 22.5.2017.